แบงก์ดันคิวอาร์พร้อมเพย์
สมาคมธนาคารไทยเล็งพัฒนาใช้ร่วมกันปีนี้หวังยกระดับให้บริการชำระเงินรวดเร็ว
1 ก.ค. 2560

สมาคมธนาคารไทยเล็งพัฒนาใช้ร่วมกันปีนี้หวังยกระดับให้บริการชำระเงินรวดเร็วโพสต์ทูเดย์ - สมาคมธนาคารไทย เรียกสมาชิกแบงก์หารือทำคิวอาร์พร้อมเพย์ เร่งมือหวังออกใช้ให้ทันปีนี้นายยศ กิมสวัสดิ์ ประธานสำนักระบบการชำระเงิน สมาคมธนาคารไทย เปิดเผยว่า เมื่อวันที่ 30 มิ.ย. ได้ประชุมร่วมกับธนาคารเพื่อร่วมกันวางแผนการพัฒนาระบบคิวอาร์พร้อมเพย์ หลังจากที่ได้ข้อสรุปว่าคิวอาร์โค้ดพร้อมเพย์จะอยู่ในมาตรฐานคิวอาร์โค้ดของผู้ให้บริการระบบชำระเงินต่างชาติ ยูเนี่ยนเพย์ มาสเตอร์การ์ด วีซ่านอกจากนี้ ที่ประชุมได้หารือกำหนดวิธีที่ดีที่สุดในการนำคิวอาร์พร้อมเพย์ ซึ่งเป็นการชำระเงินในประเทศ เข้าไปอยู่ในมาตรฐานคิวอาร์โค้ดของต่างชาติ ซึ่งหากเคาะแล้วจะสามารถประกาศให้ทุกธนาคารสามารถพัฒนาบนฐานนั้นได้เลย โดยเบื้องต้นได้เลือกวิธีการเชื่อมระบบคิวอาร์โค้ดไว้แล้วอย่างไรก็ดี การมีคิวอาร์โค้ดที่รองรับการชำระเงินหลายแบบทั้งเดบิต เครดิต และพร้อมเพย์ ต้องใส่ใจรายละเอียดมาก เช่น ค่าธรรมเนียมที่ไม่เหมือนกัน เพราะผู้ที่เลือกวิธีจ่ายคือลูกค้า หากลูกค้าเลือกพร้อมเพย์ ค่าธรรมเนียมร้านค้าก็ถูก แต่หากลูกค้าอยากจ่ายบัตรเครดิตเพราะอยากสะสมแต้มอาจมีค่าธรรมเนียมเพิ่ม“ต้องคุยร้านค้าให้เข้าใจว่า การชำระแบบนี้อาจเสียค่าธรรมเนียม แต่คุณก็จะได้ตลาดเพิ่ม ต้องทำความเข้าใจกับสถาบันการเงินและคิดเรื่องนี้ให้ครบถ้วน ต่อไปก็จะเป็นการให้ความรู้ทั้งร้านค้าและผู้บริโภค โดยเป้าหมายเราอยากให้ผู้บริโภคยิงคิวอาร์โค้ดไปแล้วสามารถจ่ายด้วยอะไรก็ได้” นายยศ กล่าวนายยศ กล่าวว่า การเปิดใช้คิวอาร์เพย์เมนต์อาจแบ่งเป็น 2 ระยะ ระยะแรก จะเป็นคิวอาร์พร้อมเพย์ เพื่อรับการชำระเงินในประเทศก่อน โดยคาดว่าจะเห็นภายในไตรมาส 3 หรือไตรมาส 4 ปีนี้ เพราะกลุ่มเป้าหมายหลักอยู่ที่ร้านค้าเล็กๆ เช่น ร้านบะหมี่เกี๊ยว หากยอมรับการชำระเงินแบบคิวอาร์โค้ด ก็เพียงเปิดบัญชีทำพร้อมเพย์ด้วยเบอร์โทรศัพท์เหมือนระบบชำระเงินในจีนระยะที่สอง จะเป็นคิวอาร์สำหรับชำระเงินด้วยบัตร ทั้งเดบิตและเครดิต สำหรับร้านค้าใหญ่ขึ้นที่ต้องการรับชำระเงินหลายแบบ และต้องการให้ธนาคารเข้ามาช่วยจัดการ ซึ่งแต่ละธนาคารอาจไปออกแบบโซลูชั่นเพื่ออำนวยความสะดวก อาจมีค่าบริการรายเดือนบ้าง แต่ประสิทธิภาพดีขึ้น มีการการันตีเมื่อมีปัญหาเวลาเงินไม่เข้า“ซึ่งขณะนี้ทุกฝ่ายพยายามเร่งมือ เพื่อให้ออกมาใช้ทันตามเงื่อนเวลาที่กำหนดไว้ ราวๆ ไตรมาส 3 ไตรมาส 4 ต้องการเวลาทดสอบระบบให้มากที่สุดเพื่อความมั่นใจ” นายยศ กล่าว